Lav et referat af nedenstående tekst:

Tekst:
53-årige Per Okkels har selv søgt jobbet som direktør for Danske Regioner. - Jeg synes det lyder som et utroligt spændende job. Jeg fylder snart 54 og skulle jeg prøve noget nyt, skulle til at være, siger han til TV2/NORD. Per Okkels har været 15 år i den nordjyske administration. Først i Nordjyllands Amt og siden Region Nordjylland. Per Okkels' skifte til Danske Regioner betyder, at Region Nordjylland snarest skal ud og finde en ny administrativ topchef. - Det er en meget vigtig lederpost i en organisation med 13.000 ansatte og konstant mediefokus. Men vi er optimistiske og sikre på, at vi nok skal finde en god og kvalificeret kandidat til det krævende job, siger regionsrådsformand Ulla Astman (Soc.dem.). Det er mindre end tre måneder siden, at Ulla Astman satte sig i stolen som regionsrådsformand. Hun beklager, at regionen nu mister en erfaren og kompetent topchef. - Per Okkels har været i først Nordjyllands Amt og siden Region Nordjylland i sammenlagt 15 år, og han har ydet en fantastisk indsats. Men jeg kan godt forstå, at han har følt sig fristet af stillingen i Danske Regioner, som byder på nye udfordringer, og jeg ønsker både Per Okkels og Danske Regioner tillykke, siger Ulla Astman. Der er endnu ikke fundet en ny direktør til Region Nordjylland. Når Regionsrådet holder møde i uge 9 vil man fastlægge en procedure for ansættelsen, ligesom man formentlig vil konstituere en direktør.

Referat:
<b>(Opdateret 10.30)</b> Den 15. marts skifter Regionsdirektør Per Okkels det nordjyske job ud med et nyt. Han skal være direktør for Danske Regioner.